joelniklaus/EU_Wikipedias huggingface dataset:
Udagamandalam

Udagamandalam () tai lyhemmin Udagai (tamiliksi உதகை, Utakai), eli entinen Ootacamund lyhennettynä Ooty, on kaupunki ja kunta Intiassa, Tamil Nadun osavaltiossa. 93 921 asukkaan Udagamandalam on myös Nilgirin piirikunnan pääkaupunki.

Udagamandalam sijaitsee lähellä kolmen osavaltion rajaa, jossa Tamil Nadu, Kerala ja Karnataka kohtaavat. Kaupunki on runsaan kahden kilometrin korkeudessa luonnonkauniilla paikalla Nilgiri-vuoristossa.  Udagamandalam on Unescon maailmanperintöluetteloon kuuluvan Nilgirin rautatien päätepysäkki.

Historia 
Ensimmäiset tiedot Udagamandalamin alueesta ovat 1100-luvulta, jolloin sitä hallitsi Hoysala-kuningas Vishnuvardhana. Vuonna 1799 alue siirtyi Englannin Itä-Intian kauppakomppanialle, kun Mysoren kuningaskunnan hallitsija teki rauhansopimuksen kauppakomppanian kanssa. 

Vaikka intialainen toda-heimo oli ensimmäinen alueen asuttaja, nykyinen Udagamandalam on brittiläistä alkuperää. Coimbatoren varainkerääjä John Sullivanin kivitalo valmistui 1822.  Tämän jälkeen Sullivanin johdolla kaupunkiin rakennettiin mökkejä ja klubeja sekä muita rakennuksia, jotta brittiläiset virkamiehet pääsisivät virkistäytymään raikkaassa, eikä niin kuumassa, vuoristoilmassa .

Nilgirin rautatie ulottui Udagamandalamiin saakka vuonna 1908.

Lähteet

Aiheesta muualla 

Tamil Nadun kaupungit
PAN Vision Publishing

PAN Vision Publishing Oy (vuoteen 2005 PAN Vision Oy) oli vuonna 1992 perustettu ruotsalaiseen PAN Vision Groupiin kuuluva Suomen tytäryhtiö, joka valmisti ja jakeli elokuvia, televisio-ohjelmia ja pelejä. PAN Vision levitti muun muassa Yleisradion (Yle TV1:n ja Yle TV2:n) ja MTV3:n itse tuottamat televisio-ohjelmat DVD:nä, kuten esimerkiksi Kotikatu, Hovimäki, Spede Show ja Hynttyyt yhteen. Yritys lakkautettiin vuonna 2008, jolloin toiminta siirrettiin PAN Vision Finland Oy:hyn.

PAN Visionin elokuva- ja kuvatallennetoiminta siirtyi 7. syyskuuta 2011 solmitun sopimuksen mukaisesti tanskalaiselle Scanbox Entertainmentille.

Lähteet

Aiheesta muualla 
 PAN Visionin nettisivut
 Pan Vision YTJ - Yritys- ja yhteisötietojärjestelmässä

Elokuvalevittäjät
Stomp Your Hands, Clap Your Feet

Stomp Your Hands, Clap Your Feet on brittiläisen Slade-yhtyeen vuonna 1974 julkaistu Pohjois-Amerikan versio albumista Old, New, Borrowed and Blue. 
Kappaleet "My Town" ja "My Friend Stan" on jätetty pois, sillä ne julkaistiin jo kokoelmalevyn Sladest Pohjois-Amerikan versiossa.

Kappaleet 
Kaikki kappaleet kirjoittaneet Noddy Holder ja Jim Lea, ellei toisin mainita.

A-puoli
 
 
  
 
 
B-puoli

Kokoonpano 

Noddy Holder – laulu, kitara
Jim Lea – bassokitara, laulu
Dave Hill – kitara
Don Powell – rummut

Vierailijat
Tommy Burton –  piano

Lähteet

Sladen albumit
Vuoden 1974 albumit
Ian Hacking

Ian Hacking (s. 18. helmikuuta 1936, Vancouver) on kanadalainen filosofi ja Toronton yliopiston filosofian professori. Aiemmin hän on opettanut Stanfordin yliopistossa. Hacking on erikoistunut tieteenfilosofiaan, johon hän on ollut tuomassa historiallista näkökulmaa Thomas Kuhnin tavoin. Ian Hacking on tunnettu myös monista kielifilosofiaa ja todennäköisyysteoriaa koskevista teoksistaan.
__notoc__

Teoksia

Suomeksi 
 The Social Construction of What? (1999), suomeksi

Englanniksi 
 The Logic of Statistical Inference (1965)
 The Emergence of Probability (1975)
 Why Does Language Matter to Philosophy? (1975)
 Representing and Intervening (1983)
 The Taming of Chance (1990)
 Scientific Revolutions (1990)
 Rewriting the Soul: Multiple Personality and the Sciences of Memory (1995)
 Mad Travellers: Reflections on the Reality of Transient Mental Illness (1998)
 An Introduction to Probability and Inductive Logic (2001)
 Historical Ontology (2002)

Aiheesta muualla 
 
 

Kanadalaiset filosofit
Kanadalaiset professorit
Companion of the Order of Canada
Vuonna 1936 syntyneet
Elävät henkilöt
Jacques Maritain

Jacques Maritain (18. marraskuuta 1882 Pariisi – 28. huhtikuuta 1973 Toulouse) oli ranskalainen roomalaiskatolinen filosofi. Hän oli katolinen käännynnäinen. Hän oli osaltaan tuomassa esille Tuomas Akvinolaisen ajattelua nykyfilosofian piiriin. Hänellä oli myös merkittävä rooli ihmisoikeuksien yleismaailmallisen julistuksen muotoilussa. Maritain kirjoitti yli 60 teosta.

Henkilöhistoria 
Maritain sai protestanttisen kasvatuksen. Opiskellessaan Pariisin Sorbonnessa Maritain sai opetusta, jonka mukaan luonnontieteet pystyisivät yksin selittämään elämän ja kuoleman kysymyksiä. Opintojen aikana Maritain tutustui venäjänjuutalaiseen Raïssa Oumansoffiin, joka hänen tavallaan alkoi etsiä totuutta. Maritain ja Oumansoff pettyivät Sorbonnen skientismiin ja alkoivat käydä filosofi Henri Bergsonin luennoilla. Maritain ja Oumansoff avioituivat vuonna 1904 ja kääntyivät vuonna 1906 katolisuuteen.

Maritain opiskeli 1906–1908 biologiaa Heidelbergin yliopistossa ja tomismia Pariisissa. Vuonna 1913 Maritain aloitti opetustyön Institut Catholiquessa ja toimi vuosina 1914–1939 modernin filosofian professorina. Vuodesta 1932 lähtien Maritain opetti vuosittain Toronton keskiajantutkimuksen paavillisessa instituutissa. Vierailevana professorina hän toimi Princetonissa vuosina 1941–1942 ja Columbiassa 1941–1944. Vuosina 1945–1948 Maritain toimi Ranskan Vatikaanin-suurlähettiläänä ja palasi sitten Princetoniin filosofian professoriksi. Vuonna 1958 Notre Damen yliopisto perusti Jacques Maritain -keskuksen jatkamaan hänen filosofiansa mukaista tutkimusta.

Teoksia 
 Art et scolastique (1920)
 Théonas ou les entretiens d’un sage et de deux philosophes sur diverses matières inégalement actuelles (1921)
 Antimoderne (1922)
 Réflexions sur l’intelligence et sur sa vie propre (1924)
 Trois réformateurs : Luther, Descartes, Rousseau, avec six portraits (1925)
 Réponse à Jean Cocteau (1926)
 Une opinion sur Charles Maurras et le devoir des catholiques (1926)
 Primauté du spirituel (1927)
 Pourquoi Rome a parlé (coll.) (1927)
 Clairvoyance de Rome (coll.) (1929)
 Le docteur angélique (1929)
 Religion et culture (1930)
 Distinguer pour unir ou Les degrés du savoir (1932)
 De la philosophie chrétienne (1933)
 Du régime temporel et de la liberté (1933)
 Lettre sur l’indépendance (1935)
 Humanisme intégral (1936)
 Les Juifs parmi les nations (1938)
 Questions de conscience: essais et allocutions (1938)
 Le crépuscule de la civilisation (1939)
 L'Homme et l'Etat (1953)
 Carnet de notes (1965)
 Le paysan de la Garonne. Un vieux laïc s’interroge à propos du temps présent (1966)

Aiheesta muualla 
 Stanford Encyclopedia of Philosophy: Jacques Maritain 
 International Jacques Maritain Institute 
 Jacques Maritain Center at Notre Dame

Lähteet 

Ranskalaiset filosofit
Tomistiset filosofit
Kristillisdemokratia
Vuonna 1882 syntyneet
Vuonna 1973 kuolleet
Dave Buckner

David John Lewis Buckner (s. 29. toukokuuta 1976 Los Angeles, Kalifornia, Yhdysvallat) oli Papa Roach -yhtyeen rumpali. Vuonna 2003 hän avioitui Mia Tylerin kanssa, joka on Aerosmith -yhtyeen laulajan Steven Tylerin toinen tytär.

Yhdysvaltalaiset rumpalit
Vuonna 1976 syntyneet
Elävät henkilöt

en:Papa Roach
Coonoor

Coonoor () on kaupunki ja kunta Tamil Nadun osavaltiossa Intiassa. Se sijaitsee Nilgirin piirikunnassa vajaan 2 000 metrin korkeudessa 19 kilometrin päässä piirikunnan pääkaupungista Udagamandalamista. Kaupungissa on 50 079 asukasta.

Coonoor kuuluu yhdessä Udagamandalamin ja Kotagirin kanssa ensimmäisten kolmen brittiläisten Nilgirivuorille rakennuttaman lomakaupungin, joihin britit pystyivät pakenemaan Intian kesän kuumuutta, joukkoon. Coonoor on huomattavasti rauhallisempi ja vähemmän kaupallistunut kuin läheinen kuuluisampi Udagamandalam eli Ooty.

Lähteet

Aiheesta muualla 

Tamil Nadun kaupungit
Konsulaatti

Konsulaatti eli konsulinvirasto on tietyn valtion jonkin toisen valtion tärkeään kaupunkiin perustama yksikkö. Konsulaatin tarkoituksena on antaa apua ja suojaa siellä matkustaville tai asuville kansalaisilleen. Konsulaatit myöntävät myös viisumeita isäntämaan kansalaisille, jotka haluavat matkustaa konsulaatin edustamaan maahan.

Konsulaatit ovat hallinnollisesti suurlähettilään tai suurlähetystön alaisia. Konsulaateilta odotetaan toimintaa erityisesti oman maan viennin ja muun kaupan edistämisessä. Mikäli maalla on kyseisessä maassa myös lähetystö tai suurlähetystö, konsulaatti toimii yleensä sen yhteydessä. Suurten valtioiden alueella (esimerkiksi Yhdysvalloissa) voi sijaita useampia konsulaatteja, kun lähetystöjä on aina enintään yksi. Mikäli konsulaatteja on useampia, niistä yksi – yleensä suurlähetystön yhteydessä toimiva – on pääkonsulaatti, joka ohjaa muiden toimintaa.

Toiminta 
Konsulaatti avustaa kansalaisia muun muassa asiakirja-asioissa esimerkiksi tarjoamalla passipalveluita ja myöntämällä viisumeita muiden maiden kansalaisille. Konsulaatti tarjoaa yleensä myös viranomaisapua sitä pyytäville kansalaisilleen heidän ollessaan tekemisissä paikallisten viranomaisten kanssa. Konsulaatit järjestävät maansa kansalaisille mahdollisuuden ennakkoäänestykseen erilaisissa vaaleissa.

Työntekijät 

Konsulaatin johtajaa ja konsulin tehtävissä toimivia virkamiehiä kutsutaan konsuleiksi. Alemmassa asemassa toimivia kutsutaan varakonsuleiksi. Konsulaatissa toimii yleensä kotimaastaan lähetetty ulkomaan edustuston virkailija, jota koskee diplomaattinen koskemattomuus, kuten muitakin lähetettyjä virkamiehiä. Osa työntekijöistä voi olla myös niin sanottuja paikalta palkattuja, joilla ei ole diplomaattista koskemattomuutta.

Kunniakonsulaatti 
Kunniakonsulaatti on kevennetty versio konsulaatista, jossa ei ole lähetettyä virkailijaa. Kunniakonsuli on yleensä asemamaan kansalainen, joka hoitaa tehtävää sivutoimisena.

Katso myös
 Konsuli
 Konsulinkyyti
 Ranskan konsulaatti

Lähteet 

Diplomatia

pt:Cônsul (serviço exterior)
Commandment


Commandment on death metal -yhtye Six Feet Underin seitsemäs albumi. Sen julkaisi Metal Blade Records 17. huhtikuuta 2007.

Kappaleet

Kokoonpano 
 Chris Barnes – laulu
 Steve Swanson – kitara
 Terry Butler – basso
 Greg Gall – rummut

Arviot 
 About.com: 
 Imperiumi.net: 
 The Metal Forge: 5.5/10
 Soundi:

Lähteet 

Six Feet Underin albumit
Vuoden 2007 albumit
Grease 2

Grease 2 on musikaalinen jatko-osa elokuvaan Grease. Jatko-osa valmistui vuonna 1982. Näyttelijöinä ovat Maxwell Caulfield, Michelle Pfeiffer ja Adrian Zmed.

Rooleissa

Juoni 

Eletään vuotta 1961 ja kaksi vuotta on kulunut kun alkuperäinen Grease-jengi valmistui Rydell High:sta. Kampuksella on nyt uusi yläluokkalaisten jengi, mutta mukana on myös monia tuttuja kasvoja. T-Birdin kundit ja Pink Ladyt ovat vieläkin supersuosittuja johtajinaan Stephanie (Michelle Pfeiffer ensimmäisessä pääroolissaan) ja Johnny (Adrian Zmed). Nuorten rakkaus rakoilee, ja Stephanie on iskenyt silmänsä uuteen upeampaan kundiin. Koulun uusi oppilas Michael (Maxwell Gaulfield),joka on Sandyn serkku, on täysin ihastunut Stephanieen, vaikka tämä ei edes huomaa koko poikaa. Vaikka ilmassa on ihmissuhdeongelmia, Rydell High:ssa osataan myös pitää hauskaa.

Yhdysvaltalaiset elokuvamusikaalit
Vuoden 1982 yhdysvaltalaiset elokuvat
Yhdysvaltalaiset nuortenelokuvat
Lauri Palmunen

Lauri Ilmari Palmunen (s. 15. helmikuuta 1952 Laitila) on suomalainen tietokirjailija, Varsinais-Suomen liiton entinen edunvalvontajohtaja ja entinen kansanedustaja.

Politiikka ja työura 

Palmunen toimi Keskustapuolueen kansanedustajana vuosina 1979–1983. Hän oli presidentin valitsijamies vuosina 1978 (Urho Kekkonen) ja 1982 (Johannes Virolainen). Palmunen on ollut Laitilan kunnanvaltuuston jäsen vuosina 1976–1987 ja Raision kaupunginvaltuuston jäsen 1988–1991.

Palmunen on Turun tuomiokirkkoseurakunnan seurakuntaneuvoston jäsen (2006–). Vuonna 2016 hänet valittiin Suomen evankelis-luterilaisen kirkon kirkolliskokouksen jäseneksi.  

Palmunen valmistui valtiotieteen maisteriksi Turun yliopistosta vuonna 1978. Hän toimi lyhyen aikaa Laitilan Sähkö Oy:n tiedotussihteerinä ja nousi vuonna 1979 eduskuntaan yli 8 000 äänellä. Kansanedustajuus jäi yhden kauden mittaiseksi. Tämän jälkeen hän toimi muutaman vuoden terveyskeskuksen talouspäällikkönä Laitilassa. Vuodesta 1987 lähtien Palmunen oli virkamiehenä Varsinais-Suomen maakuntaliitossa (1987–1991) ja Varsinais-Suomen liitossa (1993–2016), ensin maakuntasihteerinä ja lopuksi edunvalvontajohtajana. Vuosina 1991–1993 Palmunen oli kahden vuoden ajan Suomen Keskusta rp:n vt. järjestöpäällikkö.

Palmunen oli ehdokkaana vuoden 2021 kuntavaaleissa Turussa mutta ei päässyt läpi. Hänet valittiin elokuussa 2021 Turun kaupungin nimistötoimikunnan puheenjohtajaksi.

Muu ura 

Palmunen on toimittanut Varsinais-Suomen maakuntaliiton / Varsinais-Suomen liiton julkaiseman Varsinais-Suomen maakuntakirjan vuosina 1987, 1990, 1997, 2005, 2011 ja 2013. Lisäksi hän on tehnyt kaksi visailukirjasta, Mikä mikä maakunta, kysymyksiä Varsinais-Suomesta 1. (2011) ja saman teoksen kakkososa (2013). Eläkkeelle jäätyään Palmunen on kirjoittanut Keskustan Varsinais-Suomen piirin kustantaman kirjan Karvetin herttuakunta, sata vuotta keskustapolitiikkaa Varsinais-Suomessa (2018).

Palmunen on 2000-luvulla toiminut Turussa tietokilpailuaktiivina ja oli toukokuussa 2008 perustamassa Turun tietokilpailuyhdistystä tullen valituksi sen ensimmäiseksi varapuheenjohtajaksi. Hän on toiminut myös Turun Mensassa muun muassa puheenjohtajana vuosina 2003–2004. Hän on Turkuseura – Åbosamfundet ry:n hallituksen jäsen (2016–).

Yksityiselämä 

Lauri Palmunen avioitui vuonna 1977 Marja Kortekankaan kanssa. Marja Palmunen on ollut toimittaja ja toiminut Suomen Journalistiliiton varapuheenjohtajana ja järjestöpäällikkönä. Palmusilla on kolme aikuista tytärtä.

Lähteet

Viitteet 

Kansanedustajat
Suomen Keskustan poliitikot
Laitilan kaupunginvaltuutetut
Raision kaupunginvaltuutetut
Varsinais-Suomen vaalipiiri
Suomalaiset tietokirjailijat
Vuonna 1952 syntyneet
Elävät henkilöt
Yamaha DT

Yamaha DT on sarja Yamahan valmistamia mopoja ja moottoripyöriä. Suomessa näitä kutsutaan kansanomaisesti nimellä Detsi. Sarjan ajoneuvojen iskutilavuus vaihtelee mopon 50 cm3 ja 400 cm3 välillä.

Yamaha aloitti tuotesarjan kehittämisen 1960-luvulla tutkittuaan Yhdysvaltain markkinoita ja huomattuaan, että offroad -moottoripyörille oli kysyntää. Vaikka muutama eurooppalainen valmistaja, kuten Bultaco ja Husqvarna valmistivat offroad pyöriä suurin osa omistajista ostivat katupyöriä, jotka he itse muokkasivat maastoon sopiviksi. Ensimmäinen DT malli julkaistiin 1968 ja myytiin pian loppuun.

Mopoihin lukeutuvasta DT50-mallista on tuotannossa enduro- ja supermotard-tyyppiset versiot. DT 50:ssä on Minarellin valmistama AM6-power up moottori (vuodesta 2007) ja Dell'Orton PHBN 16 Kaasutin.

Yamaha (2004-)

Mitat 
Korkeus: 1 115 mm
Istuinkorkeus: 850 mm
Akseliväli: 1 350 mm
Maavaraminimi: 317 mm
Kuivapaino: n. 95 kg
Paino ajokunnossa: 104 kg

Runko 
Etujousitus: Hydraulinen ja teleskooppihaarukka
Takajousitus: Keinuhaarukka
Etujarru: Jarrulevy, Ø 259 mm
Takajarru: Jarrulevy, Ø 218 mm

Moottori Minarelli AM6   
 Moottorin tyyppi: Nestejäähdytys, 2-tahti, 1 sylinteri
 Iskutilavuus: 49.7 cc
 Sylinterin mitat: halkaisija 40,3 x iskunpituus 39,0 mm
 Puristussuhde: 12.0 : 1
 Huipputeho: 2.5 kW @ 6 750 rpm
 Maksimivääntö: 3.8 Nm @ 5 250 rpm

Tekniset tiedot 
 Voitelujärjestelmä: Autolube
 Polttoaineen syöttö: Dellorto PHBN 16 (6mm kierteellä olevat suuttimet)
 Sytytysjärjestelmä: Elektroninen sytytys
 Käynnistysjärjestelmä: Poljinkäynnistys
 Vaihteita: 6
 Polttoainesäiliön tilavuus: 6.5 l
 Kulutus vakiona: 3-4 l / 100km
 Huippunopeus: 50-55 km/h

Yamaha (DT 1998-2003)

Mitat 
 Pituus: 2050 mm
 Leveys: 850 mm
 Korkeus: 1160 mm
 Paino:(ajokunnossa) 100 kg

Runko 
Putkirunko
Edessä levyjarru
Takana rumpujarru
Edessä teleskooppihaarukka, takana keinuvipuhaarukka
Eturengas 90/90-19
Takarengas 110/80-18

Tekniset tiedot 
Polttoaineen syöttö: Dellorto SHA 14.12 (kuristettu12mm)
Käynnistysjärjestelmä: Käynnistyspoljin,Sähköstartti
Vaihteita: 5
Polttoainesäiliön tilavuus: 11,5 l (josta 1,4 l varatankissa)
Kulutus vakiona: 4 litraa/100km
Huippunopeus: 50-55 km/h

Aiheesta muualla 
Valmistajan viralliset sivut
Tekniset tiedot
Motot.net

DT
DT
DT
Seulonnan keskeiset artikkelit
Sara Lohiniva

Sara Annika Katariina Lohiniva (s. 1990 Rovaniemi) on suomalainen näyttelijä, joka on esiintynyt televisiosarjassa Salatut elämät. Sarjassa hänet nähtiin syksystä 2007 kevääseen 2010 Laura Kivirannan ja Kari Taalasmaan teini-ikäisen tyttären Oona Kivirannan roolissa. Lohiniva esiintyi samassa roolissa myös joulukuussa 2012 ensi-iltaan tulleessa Salattuihin elämiin perustuvassa elokuvassa Nightmare – painajainen merellä. Lohiniva on mukana myös vuonna 2014 kuvatussa jatko-osassa Nightmare 2 – Painajainen jatkuu.

Lohiniva opiskeli Helsingissä ilmaisutaitopainotteisessa Kallion lukiossa, josta hän valmistui ylioppilaaksi kesäkuussa 2010. Sittemmin Lohiniva on opiskellut vaatetusalaa Suomessa ja ulkomailla. Hän työskentelee Suomen UFF ry:ssä. Lohiniva kuuluu Ilves-teatteriin.

Filmografia

Lähteet

Suomalaiset televisionäyttelijät
Vuonna 1990 syntyneet
Elävät henkilöt
Davor Džombić

Davor Džombić (s. 4. lokakuuta 1984) on serbialainen ammattilentopalloilija, joka pelasi kaudella 2007–2008 Muuramen Lentopallon väreissä Lentopallon SM-liigassa. Pelipaikaltaan hän on hakkuri.

Ura 

Džombić hankittiin Muurameen näytille elokuussa 2007. Joukkue kiinnostui serbialaisesta hakkurista videonauhojen kautta, ja halusi lentopallon suurmaasta kotoisin olevan Džombićin näytille Keski-Suomeen. Viikon Suomessa oltuaan Džombić vakuutti taidoillaan seuranjohdon ja sopimus syntyi. Allekirjoitettu sopimus oli yksivuotinen.

Džombić aloitti neljännen ammattilaiskautensa Muuramessa 2007–2008. Kaudella 2006–2007 hän pelasi Strasbourgissa Ranskan kovatasoisessa pääsarjassa ja kaksi edeltävää kautta Obilić Belgradissa Serbiassa Pro-liigassa. Lentopallo-oppinsa hän on saanut Borac Banja Lukassa Bosnia ja Hertsegovinassa.

Muurle  

Muuramessa pelattu 2008 kausi oli Džombićille hyvä. Džombić hankittiin Muurameen korvaamaan kaudella 2007 Muurlessa pelannutta Pekka Kortteista, joka oli valittu SM-liigan parhaimmaksi pelaajaksi edelliskaudella. Džombić onnistui loistavasti Kortteisen korvaamisessa, sillä hän sijoittui pistepörssissä viidenneksi, ja oli pistekeskiarvoltaan liigan toiseksi paras. Hyökkäyspisteissä Džombić oli liigan neljänneksi paras. Kauden jälkeen Džombić teki Muurlen kanssa kahden vuoden jatkosopimuksen.

Saavutukset 

SM-liiga: 

 Pistepörssin 5. sija 2008
 Pistekeskiarvon 2. sija 2008
 Hyökkäyspisteitä 4. eniten 2008

Joukkueet 
 2003–2004 Borac Banja Luka, 
 2004–2006 Obilić Belgrad, 
 2006–2007 Strasbourg, 
 2007–2008 Muuramen Lentopallo 

Serbialaiset lentopalloilijat
Vuonna 1984 syntyneet
Elävät henkilöt
Hermia (yritys)

Hermia Oy on Tampereella sijaitseva voittoa tavoittelematon kehitys- ja innovaatioyhtiö, jonka tehtävänä on vahvistaa teknologiayritysten kasvua, kehitystä ja kilpailukykyä ICT:n, koneenrakennuksen ja automaation sekä energiateknologian toimialoilla. Yhtiö valmistelee, koordinoi ja toteuttaa kehittämishankkeita yhteistyössä yritysten, yliopistojen ja tutkimuslaitosten kanssa ja rakentaa kansallisia ja kansainvälisiä verkostoja.

Hermia ilmoittaa edistävänsä teknologiayritysten liiketoiminnan uudistumista, kasvua ja kansainvälistymistä. Se valmistelee ja toteuttaa alueellisia, kansallisia ja kansainvälisiä kehittämisprojekteja ja -ohjelmia ja tuo tutkimustiedon ja verkostot yritysten ja tutkimusyhteisöjen käyttöön.

Hermia koordinoi Tampereen seudulla viittä osaamisalaa: Älykkäät koneet, Nanoteknologia, Energiateknologia, Jokapaikan tietotekniikka sekä Digibusiness. Lisäksi Hermia koordinoi kansallisesti kahta osaamisalaa: Älykkäät koneet ja Jokapaikan tietotekniikka. Osaamiskeskusohjelma (OSKE) on kansallinen ohjelma, joka perustuu alueiden erikoistumiseen ja yhteistyöhön.

Aiheesta muualla 
Hermian kotisivut

Tamperelaiset yritykset
Hervanta
Turun Messukeskus

Turun Messukeskus () on Turussa, Artukaisten kaupunginosassa sijaitseva messukeskus. Se valmistui vuonna 1989. Messuyhtiö on perustettu vuonna 1987. Aikaisemmin se järjesti tapahtumia osuuskuntana. Messukeskuksella on käytössä kolme suurta näyttelyhallia, joissa tilaa on  yhteensä 12 000 m2. Lisäksi vuonna 2018 uusittu aulatila ja kokoustilat, joita on 5 kpl. Talossa on myös auditorio, jonka kapasiteetti on 500 henkilöä. 

Turun Messukeskus on yksi Messu- ja tapahtumajärjestäjät ry perustajajäsenistä.

Liiketoimintaan kuuluvat omien messutapahtumien  ohella tilojen vuokraus ulkopuolisille tapahtumajärjestäjien tapahtumiin ja tilaisuuksiin, kokoustilojen vuokraus. Messukeskus vuokraa kalustoa ja messutekniikkaa, suunnittelee näytteluykokonaisuuksia, rakentaa messuosastoja  omassa talossa sekä muualla oleviin tapahtumiin. Messukeskuksen toiminnasta vastaa Turun Messukeskus Oy, jonka pääomistaja on Turun kauppakamari. Muita merkittäviä omistajia ovat Turun kaupunki ja ProAgria Farma.

Turun Messukeskuksen toimitusjohtajina ovat toimineet; Tuomas Kyttä, Hannele Wolf-Mannila, Juhani Leppä ja Marja Pekkanen.

Tilat
Turun Messukeskus järjestää suurtapahtumia, vuokraa tiloja, sekä rakentaa ja suunnittelee messuosastoja. Messukeskuksessa on viisi kokoustilaa, auditorio sekä suuri parketilla varustettu ravintolasali, joka toimii myös tarvittaessa kokous- ja juhlatilana. Aula- ja kokoustilat on uudistettu 2018. Pysäköintitilaa messukeskuksella on käytössä noin 3000 autolle, ulkotilat ovat myös vuokrattavissa tapahtumiin.

Tapahtumia
Turun Messukeskuksessa järjestettyjä tapahtumia ovat mm.:
 Turun Kirjamessut
Maata näkyvissä -festarit -nuorisotapahtuma
RekryExpo
Turun Talouspäivät: Säästä & Sijoita
 Rakenna & Sisusta
 Turun Ruoka- ja Viinimessut
 Venexpo
 Navigate
 Osaava Nainen
 Caravan Show
 Turun Taide- ja Antiikkimessut 
Piha & Puutarha
Mökki & Meri

Katso myös
Muita suomalaisia messukeskuksia:
 Helsingin messukeskus
 Pirkkahalli

Aiheesta muualla
 Turun Messukeskuksen sivusto

Messukeskus
Messukeskukset
Artukainen
Scherpenzeel

Scherpenzeel () on kunta Alankomaiden itäosassa, Gelderlandin provinssissa. Kunnassa oli 9 151 asukasta 31. joulukuuta 2008. Sen pinta-ala on 13,84 neliökilometriä, josta vettä on 0,03 km². Kunnan pormestari on J.J.H. Colijn-de Raat.

Scherpenzeelin naapurikunnat ovat Barneveld koillisessa, Renswoude idässä ja Woudenberg lännessä. Kaksi jälkimmäisenä mainittua kuuluvat Utrechtin maakuntaan.

Kunnassa sijaitseva Huis Scherpenzeel (eli ”Scherpenzeelin talo”) oli Scherpenzeelin kunnantalo vuoteen 2003. Talo on rakennettu 1300-luvulla.. Nykyisin talossa järjestetään muun muassa häitä.

Väkiluvun kehitys 

Scherpenzeelin väkiluvun kehitys vuosina 1950–2009:

Lähteet

Aiheesta muualla 

Kunnan kotisivut 
Kartta 

Gelderlandin kunnat
Robert Wells

Robert Henry Arthur Wells (s. 7. huhtikuuta 1962 Solna) on ruotsalainen säveltäjä, sovittaja ja pianisti.

Wells on saanut musikaalisen koulutuksensa Adolf Fredriks Musikskolassa sekä Tukholman kuninkaallisessa musiikkikorkeakoulussa, jonne hän pääsi 11-vuotiaana ollen siihen mennessä nuorin oppilas. Vuonna 1978, 16-vuotiaana, hän voitti kaksi tunnettua ruotsalaista kykyjenetsintäkilpailua. 1980-luvulla hän esiintyi yhdessä muun muassa Lill-Babsin, Gösta Linderholmin, Eva Bysingin ja Jerry Williamsin kanssa. Hän panosti kuitenkin pian soolouraan.

Suureen suosioon hän nousi Så ska det låta -televisio-ohjelman pianistina vuosina 1997-2003 ja 2005. Jo vuonna 1989 hän aloitti vuotuisen konserttikiertueen Rhapsody in Rock, jossa hän esiintyy vierailevien artistien kanssa. Siitä tuli suosittu vuonna 1990-luvun lopussa ja on sen jälkeen saavuttanut suuria yleisölukuja sekä Ruotsissa että ulkomailla. Wellsin musiikkia valittiin Pekingin vuoden 2008 kesäolympialaisten viralliseen mainokseen.

Lähteet

Aiheesta muualla
Wellsmusic   
Robert Wells 
Robert Wells 

Ruotsalaiset säveltäjät
Vuonna 1962 syntyneet
Elävät henkilöt
The Last Supper

The Last Supper on Belphegorin ensimmäinen täyspitkä albumi. Se kuulostaa tyyliltään enemmän death metallilta, toisin kuin seuraavat albumit Supperin jälkeen, sekä kansikuva on sensuroitu joissain kopioissa.  Levy julkaistiin uudestaan erilaisella kansikuvalla vuonna 1999 lisämateriaalin kera, ja vuonna 2004 Blutsabbathin kanssa kaksoislevynä.

Kappaleet 

Vuoden 1995 esikoisalbumit
Belphegorin albumit
Kari Cantell

Kari Juhani Cantell (s. 23. elokuuta 1932 Mäntyharju) on suomalainen lääketieteen tutkija.

Ura
Cantellin vanhemmat olivat lehtori Lauri  Oskar Immanuel Cantell ja Hilma Esteri Haapakoski. Hän avioitui 1958 sairaanhoitaja Aila Onnia Kokon kanssa.

Cantell tuli ylioppilaaksi Mikkelin lyseosta 1950 ja valmistui lääketieteen lisensiaatiksi 1956. Lääketieteen tohtoriksi hän väitteli 1959. Cantell toimi uransa alussa sekä Helsingin yliopistossa että Valtion serumlaitoksen tehtävissä.

Cantell on tutkinut neljän vuosikymmenen ajan interferoneja ja julkaissut yli kolmesataa interferoneja ja viruksia käsittelevää tieteellistä artikkelia. Hänen tutkimuksensa on muun muassa edistänyt syöpälääkkeiden kehitystä. Cantell on voittanut tutkimuksillaan myös useita tiedepalkintoja. Hänelle on myönnetty Suomen kulttuurirahaston tunnustuspalkinto 1972, Matti Äyräpään palkinto 1978, MTV:n kulttuuripalkinto 1979, Eric K. Fernströmin pohjoismainen palkinto 1981 ja Milstein-palkinto 1995.  Tutkijanelämästä Cantell on kirjoittanut teoksessaan Interferonin tarina. Cantell sai teoksesta vuonna 1994 Valtion tiedonjulkistamispalkinnon, Tieto-Finlandia-kunniamaininnan ja Lauri Jäntin säätiön kunniakirjan. Teoksesta Tiedemiehen mietteitä uskosta hän sai Väinö Voipio -palkinnon. 

Cantell valittiin Suomalaisen Tiedeakatemian jäseneksi vuonna 1981.

Teoksia

Lähteet

Kirjallisuus

Viitteet

Aiheesta muualla
 

Suomalaiset lääkärit
Suomalaiset keksijät
Suomalaiset tieteilijät
Matti Äyräpään palkinnon saajat
Vuonna 1932 syntyneet
Elävät henkilöt
Kuvastaja

Kuvastaja on Suomen Tolkien-seura Konnun jakama kirjallisuuspalkinto, joka myönnetään vuosittain valintaraadin parhaaksi katsomalle suomalaiselle fantasiakirjalle. Palkinto jaettiin ensimmäisen kerran vuonna 2001.

Palkinnosta kilpailevat edellisenä vuonna ilmestyneet suomalaiset fantasiaromaanit selkeästi satukirjoiksi laskettavia teoksia lukuun ottamatta. Palkinto jaetaan syksyisin Helsingin kirjamessujen yhteydessä.

Alun perin palkinnon nimeksi oli tarkoitus tulla ”Silmaril” Tolkienin Silmarillion-teoksessa keskeisessä osassa olevien jalokivien mukaan, mutta Tolkienin perikunta ei hyväksynyt nimen käyttöä. Kuvastaja () on Tarussa sormusten herrasta mainittu järvi, jonka pinnasta heijastuvat päivälläkin tähdet.

Palkinnon saajat

Lähteet

Aiheesta muualla 
 Kirjavinkkien Kuvastaja-palkintoa käsittelevä sivu – Lista voittajista ja raadin lehdistötiedotteet, joissa perusteluja valinnoille.

Fantasiakirjallisuuspalkinnot
Suomalaiset kirjallisuuspalkinnot
Kononen

Kononen on suomalainen sukunimi, joka on muun muassa seuraavilla henkilöillä:

 Seppo Kononen (s. 1945), toimittaja
 Valentin Kononen (s. 1969), kilpakävelijä

Kuvitteellisia henkilöitä 

 Martti Kononen, Eero Pasasen salapoliisiromaanien päähenkilö
Rakennekynnet

Rakennekynsi on luonnonkynnen päälle rakennettava kynsi. Niitä tehdään yleisimmin joko geelillä tai akryylillä. Konkreettisin ero näiden kahden välillä on tekotapa: geeli on valmista massaa, joka levitetään kynnelle ja kovetetaan UV-lampun alla. Akryylimassa useimmiten tehdään akryylinesteestä sekä akryylijauheesta, jolloin se kovettuu joutuessaan kosketuksiin ilman kanssa. On myös UV-kovetteisia akryylejä. 

Akryyli on kovettuneena hieman kovempaa kuin geeli, joka ei kuitenkaan suoranaisesti vaikuta kynnen pysyvyyteen. Ihmisten kynsilaadut ovat erilaisia, joten toisen kynnellä pysyy paremmin akryyli, toisen kynnelle geeli on parempi vaihtoehto. Yksi suuri vaikuttava tekijä on oman kynnen kosteuspitoisuus. Luonnonkynnen, jolle rakennekynsi tehdään, tulee olla terve. Rakennekynsien tekijöitä työskentelee esimerkiksi kauneushoitoloissa, kampaamoissa sekä kynsistudioissa. Kynsien hinta vaihtelee paljon. Rakennekynnet ovat useita kertoja omia kynsiä vahvemmat.

Kirjallisuutta

Aiheesta muualla 
 Rakennekynnet syynissä. Plaza.fi Ellit 10.10.2007.
 Ripsienpidennykset ja rakennekynnet allergianäkökulmasta. Allergia- ja astmaliitto.

Kynnet
Kosmetiikka
Seulonnan keskeiset artikkelit
Buffy Sainte-Marie

Buffy Sainte-Marie (syntymänimeltään Beverly Sainte-Marie) O.C. (s. 20. helmikuuta 1941) on kanadalainen folkmuusikko. Hänelle on myönnetty Oscar-palkinto Upseeri ja herrasmies -elokuvan tunnusmusiikista Up Where We Belong. Hänen laulujaan ovat esittäneet useat muutkin artistit, esimerkiksi Elvis Presley.

Sainte-Marie syntyi cree-heimoon ja adoptoitiin lapsena Yhdysvaltoihin. Hän aloitti varsinaisen musiikkiuransa 20-vuotiaana mutta kertoo, että musiikki oli hänelle jo pienenä mieliharrastus. Sainte-Marie tuli tunnetuksi tekemästään Universal Soldier -kappaleesta, joka on käännetty monelle kymmenelle kielelle. Suomeksi sen on esittänyt Hector nimellä Palkkasoturi.  Sainte-Marien lauluja ovat laulaneet muun muassa Donovan ja Cher. 

Buffy Sainte-Marie on myös arvostettu kuvataiteilija, luennoitsija sekä opettaja ja kansalaisaktivisti. Hän tekee opetusmateriaalia alkuperäiskansoille käyttäen välineenä internetiä ja on aina pyrkinyt tuomaan intiaanien oikeuksia esille lauluissaan ja puheissaan. 

Hän on vieraillut kolmesti Suomessa: Sandvikin festivaalilla vuonna 1966, Kaustisen kansanmusiikkijuhlilla vuonna 2007 ja Savoy-teatterissa Helsingissä vuonna 2013.

Vuonna 2012 ilmestyi Blair Stonechildin kirjoittama elämäkerta, joka on nimetty Sainte-Marien ensimmäisen levytyksen mukaan, It's My Way (Fifth House, 2012). Vuonna 2015 tuo esikoisalbumi (1964) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

Lähteet

Aiheesta muualla 

 Hannu Björkbacka: Buffy Sainte-Marie Kaustisella 2007, Keskipohjanmaa 16.7.2007
 Hannu Björkbacka: Running for the Drum, Keskipohjanmaa 19.12.2008
 Hannu Björkbacka: Buffy Savoy-teatterissa 2013 - Changing Woman - muuttuva nainen , Keskipohjanmaa 17.7.2013

Pasifistit
Officer of the Order of Canada
Kanadalaiset laulaja-lauluntekijät
Oscar-palkinnon saajat
Vuonna 1941 syntyneet
Elävät henkilöt
Pyhän Patrickin katedraali

Pyhän Patrickin katedraali () on kirkkorakennus Australian toiseksi väkirikkaimmassa kaupungissa Melbournessa. Katedraali on Melbournen roomalais-katolisen arkkihiippakunnan pääkirkko. Sen on suunnitellut arkkitehti William Wardell ja se edustaa uusgoottilaista arkkitehtuuria. Rakennuksen peruskivi muurattiin vuonna 1858. Rakennustyöt etenivät hitaasti, ja niitä hidasti entisestään Melbournea vuonna 1891 riepotellut lama. Katedraali vihittiin vuonna 1897, mutta virallisesti se valmistui vasta vuonna 1939. Katedraalin keskustorni yltää 105 metrin korkeuteen.

Aiheesta muualla 

 Katedraalin viralliset sivut

Australian kirkot
Katedraalit
Melbournen rakennukset ja rakennelmat
Kivikirkot
Lucifer Incestus


Lucifer Incestus on Belphegorin neljäs täyspitkä albumi. Digipak-versiossa löytyy video kappaleesta ”Lucifer Incestus” sekä sitä jaettiin LP:nä noin 1 000 kappaletta, koko bändin nimikirjoituksilla varustettuna.

Kappaleet

Arviot 
 Chronicles of Chaos:

Aiheesta muualla

Lähteet 

Vuoden 2003 albumit
Belphegorin albumit
Goatreich – Fleshcult


Goatreich – Fleshcult on Belphegorin viides täyspitkä albumi. Kappaleesta "Bleeding Salvation" on tehty musiikkivideo. LP:llä ja CD:n Digipak -versiolla on kymmenes kappale nimeltä "Heresy Of Fire".

Kappaleet

Arvostelut 
 Chronicles of Chaos:

Lähteet

Aiheesta muualla 
 

Vuoden 2005 albumit
Belphegorin albumit
Pestapokalypse VI


Pestapokalypse VI on Belphegorin kuudes täyspitkä albumi. Digipak-versioissa löytyvät videot kappaleista "Belphegor - Hell's Ambassador" ja "Bluhtsturm Erotika".

Kappaleet

Arvostelut 
 About.com: 
 Allmusic:

Lähteet

Aiheesta muualla 
 

Vuoden 2006 albumit
Belphegorin albumit
Turun kauppakamari

Turun kauppakamari on Varsinais-Suomen alueella elinkeinoelämän edunvalvojana, kouluttajana ja asiantuntijana toimiva organisaatio. Se on yksi Suomen 19 kauppakamarista.

Turun kauppakamari on perustettu vuonna 1917. Sillä on yli 1 700 jäsentä.

Turun kauppakamarin tehtävänä on elinkeinoelämän toimintaedellytysten parantaminen ja yhteisten etujen valvominen. Kauppakamari pyrkii vaikuttamaan viranomaisiin ja lainsäädäntöön elinkeinoelämän etuja valvoen, kehittää markkinataloutta sekä edistää elinkeinoelämän ja viranomaisten välistä yhteistoimintaa. Kauppakamari järjestää myös ajankohtaiskoulutusta ja edistää ulkomaankauppaa sekä jäsentensä verkostoitumista.

Turun kauppakamarin palvelut
Kauppakamarilla on viranomaisasema erilaisten asiakirjojen myöntäjänä ja vahvistajana. Tällaisia asiakirjoja ovat esimerkiksi: 
 ulkomaankaupassa tarvittavat ATA carnet -tulliasiakirjat
 CPD/China-Taiwan Carnet 
 Euroopan yhteisön yleiset alkuperätodistukset 
 kauppalaskut
 suositukset vientiyrityksille
 Full confidence -todistukset
 Force majeure -todistukset 
 muut erityistodistukset

Muita palveluita: 
 juridisiin kysymyksiin, verotukseen ja työsuhteisiin liittyvä neuvonta
 opastus ulkomaankaupan asiakirjoihin liittyvissä asioissa
 taloushallinnon kansiot 
 ESCROW - lähdekoodin säilytys
 nimeää hakemuksesta välimiehiä välimiesmenettelyyn
 välittää Keskuskauppakamarin ansiomerkkejä ja Kansainvälisen kauppakamarin julkaisuja.

Turun kauppakamarin julkaisut
Turun kauppakamarin Vuosikirja ja kontaktit ilmestyy kerran vuodessa. Vuosikirja sisältää tietopaketin Varsinais-Suomen elinkeinoelämästä ja kauppakamarin toiminnasta ja siinä on lueteltu Turun kauppakamarin jäsenyritykset yhteystietoineen.

Turun kauppakamarin jäsen- ja sidosryhmälehti on nimeltään Kauppakamari.

WTC Turku
Turun kauppakamari vastaa myös Turun World Trade Centerin toiminnasta, jonka puitteissa ulkomaankauppaa edistävä toiminta pääosin toteutetaan. Toimintamuotoja ovat Trade Club -tilaisuudet, World Trade Week sekä ulkomaankaupan asiantuntijaorganisaatioiden kanssa toteutettavat yhteistyöprojektit. WTC:n palvelujen kehittämisessä ovat keskeisellä sijalla sähköisen kaupankäynnin mahdollisuudet, videoneuvottelut ym. uudenaikaisen tiedonvälityksen mahdollistamat toimintamuodot. WTC Turku sijaitsi vuoteen 2018 asti osoitteessa Veistämönaukio 1-3, josta se muutti vastavalmistuneeseen Vierailukeskus Jokeen.

Aiheesta muualla
 Turun kauppakamarin kotisivu 
 World Trade Center Turku
 Tiedote WTC Turun muutosta 

Kauppakamarit
Kauppakamari
Elinkeinoelämän järjestöt
Ivan Timiriasev

Ivan Timiriasev (myös Timirjasev ja Timiriasew; , Ivan Aleksandrovitš Timirjazev; 7. helmikuuta 1860 Pietari – 11. lokakuuta 1927 Helsinki) oli pitkään Suomessa asunut suomenvenäläinen ratsuväenupseeri, joka tuli tunnetuksi valokuvausharrastuksensa kautta erityisesti Helsinki-aiheisista dokumenttikuvistaan.

Timiriasevin vanhemmat olivat todellinen valtioneuvos Aleksandr Timirjazev ja Natalija Donaurov. Hän kävi Jelisavetgradin junkkerikoulun vuosina 1883–1885. Timiriasev oli ensin husaariupseerina 1885–1890 ja muutti sitten 1890 Suomeen toimien Suomen kenraalikuvernöörin adjutanttina 1890–1917. Hän yleni sotilasurallaan aina kenraalimajuriksi saakka. Timiriasev siirtyi eläkkeelle 1917 ja jäi asumaan Suomeen elämänsä loppuun saakka. Hän oli naimisissa vuodesta 1918 alkaen suomalaisen Onerva Angervon kanssa.

Timiriasev aloitti valokuvauksen vuonna 1890 ja sai opastusta Daniel Nybliniltä. Hän kuvasi etupäässä Helsingin arkielämää ja luontokohteita. Timiriasevin kuvia julkaistiin myös kuvalehdissä, kuten Veckans Krönikassa ja Suomen Kuvalehdessä. Eläkkeellä ollessaan Timiriasev oli jonkin aikaa myös Veckans Krönikan päätoimisena valokuvaajana. Hän osallistui aktiivisesti Amatörfotografklubben i Helsingforsin toimintaan vuosina 1900–1923 samoin kuin moniin Venäjällä ja Suomessa järjestettyihin valokuvauskilpailuihin ja sai niistä kunniakirjoja ja palkintoja.

Timiriasev on haudattu Helsingin ortodoksiselle hautausmaalle.

Ivan Timiriasevin kuvia

Lähteet 
 Ivan Timiriasev. Valokuvataiteen museo.

Kirjallisuutta
 
Eteläaho, Anton: Ivan Timiriasev: Kenraalikuvernöörin adjutantista valokuvaajaksi. Pro gradu. Helsingin yliopisto 2021. (Teoksen verkkoversio.)

Aiheesta muualla 
 Valokuvaajiemme nestorin kesälomasaalista Laukaan Kuusankoskella, Suomen Kuvalehti, 30.09.1922, nro 39, s. 16, Kansalliskirjaston digitaaliset aineistot

Suomalaiset valokuvaajat
Suomen venäläiset
Valokuvauksen historia
Vuonna 1860 syntyneet
Vuonna 1927 kuolleet
Alexander Gottlieb Baumgarten

Alexander Gottlieb Baumgarten (17. heinäkuuta 1714 Berliini – 27. toukokuuta 1762 Frankfurt an der Oder) oli saksalainen filosofi. Hän oli Gottfried Leibnizin ja Christian Wolffin seuraaja, ja antoi termille "estetiikka" sen nykyisen merkityksen.

Teoksia 

 Dissertatio chorographica, Notiones superi et inferi, indeque adscensus et descensus, in chorographiis sacris occurentes, evolvens (1735)
 Meditationes philosophicae de nonnullis ad poema pertinentibus (1735)
 De ordine in audiendis philosophicis per triennium academicum quaedam praefatus acroases proximae aestati destinatas indicit Alexander Gottlieb Baumgarten (1738)
 Metaphysica (1739)
 Ethica philosophica (1740)
 Alexander Gottlieb Baumgarten eröffnet Einige Gedancken vom vernünfftigen Beyfall auf Academien, und ladet zu seiner Antritts-Rede [...] ein (1740)
 Serenissimo potentissimo principi Friderico, Regi Borussorum marchioni brandenburgico S. R. J. archicamerario et electori, caetera, clementissimo dominio felicia regni felicis auspicia, a d. III. Non. Quinct. 1740 (1740)
 Philosophische Briefe von Aletheophilus (1741)
 Scriptis, quae moderator conflictus academici disputavit, praefatus rationes acroasium suarum Viadrinarum reddit Alexander Gottlieb Baumgarten (1743)
 Aesthetica (1750-1758)
 Initia Philosophiae Practicae. Primae Acroamatice (1760)
 Acroasis logica in Christianum L.B. de Wolff (1761)
 Ius naturae (postuumisti 1763)
 Sciagraphia encyclopaedia philosophicae (toim. Johs. Christian Foerster; 1769)
 Philosophia generalis (toim. Johs. Christian Foerster; 1770)
 Alex. Gottl. Baumgartenii Praelectiones theologiae dogmaticae (toim. Salomon Semmler; 1773)
 Metaphysica (käännös Georg Friedrich Meier; 1776)
 Gedanken über die Reden Jesu nach dem Inhalt der evangelischen Geschichten (toim. F.G. Scheltz & A.B. Thiele; 1796–1797)

Aiheesta muualla 

 Alexander Gottlieb Baumgarten: Initia Philosophiae Practicae. Primae Acroamatice (1760) 

Baumgarten, Alexander Gottlieb
Baumgarten, Alexander Gottlieb
Baumgarten, Alexander Gottlieb
TrES-4

TrES-4 on Lowell-observatorion Herkuleksen tähdistöstä vuonna 2006 löydetty toistaiseksi suurin eksoplaneetta. Löydöstä ilmoitettiin vuoden 2007 elokuussa. Planeetta kiertää 1 435 valovuoden etäisyydellä Maasta sijaitsevaa tähteä GSC 02620-00648. Planeetta kiertää tähteään 7 242 000 km:n etäisyydellä ja sen pinnan lämpötilaksi arvioidaan noin 1 327 °C. TrES-4 kiertää tähtensä ympäri kerran 3,5 vuorokaudessa. TrES-4 on Trans-Atlantic Exoplanet Survey -projektin neljäs varma planeettahavainto ja se löytyi vain puolen asteen päästä aiemmasta TrES-3:sta.

Planeetta on läpimitaltaan noin 70 % Jupiteria suurempi (sen säteeksi on mitattu 1,674 ± 0,094 Jupiterin sädettä), mutta sen massa on kokoon nähden huomattavan alhainen; vain 0,84 ± 0,10 Jupiterin massaa. Tällä perusteella planeetan keskitiheydeksi voidaan laskea noin 0,222 ± 0,045 g/cm³, mikä tekee siitä toistaiseksi tunnetuista planeetoista keskitiheydeltään pienimmän. Osittain poikkeuksellisen alhainen arvo voi selittyä huomattavan laajalla mutta optisesti paksulla kaasukehällä, mikä voidaan tulevaisuudessa varmistaa etsimällä planeetasta mahdollisesti pakenevaa kaasua. Laaja ja läpinäkymätön kaasukehä ei kuitenkaan riitä korjaamaan hyvin epätavallisen alhaista tiheyttä alustavien kaasuplaneettojen tiheysmallien vaatimalle tasolle ja TrES-4 saattaakin antaa kiintoisan haasteen planeettojen tiheysmallien kehittämiselle.

Katso myös 

Muita poikkeuksellisen alhaisen keskitiheyden planeettoja:

 HD 209458 b
 HAT-P-1b
 WASP-1b

Lähteet 
 Mandushev et al. (2007) TrES-4: A Transiting Hot Jupiter of Very Low Density (arXiv preprint)  

Eksoplaneetat
Jättiläisplaneetat
Kuumat jupiterit
Peter T. King

Peter T. King (s. 5. huhtikuuta 1944 New York) on republikaanipuolueen kongressiedustaja New Yorkin osavaltiosta. Hänet valittiin edustajainhuoneeseen ensimmäisen kerran tammikuussa 1993 alkaneelle kaudelle ja hän on tästä lähtien työskennellyt edustajainhuoneessa yhtäjaksoisesti. Edustajainhuneessa hän on toiminut kahdesti kotimaanturvallisuudesta vastaavan komitean puheenjohtajana, ensin 109. (2005–07) ja myöhemmin 112. (2011–13) kongressissa.

King on koko toimikautensa ollut IRAn kannattaja. Hän suostutteli presidentti Bill Clintonin myöntämään viisumin Sinn Féinin johtaja Gerry Adamsille. 1998 King oli yksi harvoista republikaaneista, jotka äänestivät Clintonin erottamista vastaan. Hän kannattaa Irakin sotaa.

Lähteet

Aiheesta muualla

 http://peteking.house.gov/

Yhdysvaltain edustajainhuoneen jäsenet
Yhdysvaltalaiset republikaanipoliitikot
Newyorkilaiset poliitikot
Vuonna 1944 syntyneet
Elävät henkilöt
Baronetti

Baronetti on brittiläinen perinnöllinen aatelisarvo, jonka kuningas Jaakko I perusti vuonna 1611. Baronetti ei kuulu ylhäisaateliin eli pääreihin. Baronetit voivat käyttää nimensä edessä Sir-arvonimeä kuten ritaritkin. Baronetti on Sukkanauharitarikuntaa ja Ohdakeritarikuntaa lukuun ottamatta kaikkia ritarinarvoja korkeampi. Esimerkiksi kuuluisa brittiläinen säveltäjä Edward Elgar sai baronetin arvon. Vuoden 1965 jälkeen on perustettu vain yksi uusi baronetinarvo. Sen sai Margaret Thatcherin puoliso Sir Denis Thatcher.

Katso myös 
Britannian aateliset

Aateli
Kiira (etunimi)

Kiira on suomalainen naisen etunimi. Kiira on samaa alkuperää kuin kansainvälisemmät nimet Kira ja Kyra, joita myös käytetään Suomessa.

Nimen eri muodoista Kiraa käytetään etenkin venäjänkielisissä, Kyraa englanninkielisissä maissa. Kaikki kolme muotoa ovat feminiiniversioita  persialaisesta miehen etunimestä Kûrush. Kûrush saattaa merkitä "kauaskatseista", tai nimi voi olla johdos "aurinkoa" merkitsevästä persian sanasta khur. Nimen kreikkalainen versio Kyros (Κυρος) puolestaan saattaa liittyä kreikan "valtiasta" merkitsevään sanaan kyrios (κυριος).

Vuoden 2019 loppuun mennessä Suomessa on rekisteröity noin 1 530 Kiira-nimen ja noin 40 Kyra-nimen saanutta naista. Kira-nimi puolestaan on annettu 1 170 naiselle ja alle 15 miehelle. Vuodesta 2015 lähtien Kiiran nimipäivä on 12. elokuuta.

Tunnettuja Kiiroja, Kiroja ja Kyroja 
 Kira Bulten, alankomaalainen uimari
 Kira Gluschkoff, suomalainen valokuvaaja
 Kira Grünberg, itävaltalainen seiväshyppääjä
 Kira Horn, saksalainen maahockeypelaaja
 Kira Ivanova, venäläinen taitoluistelija
 Kira Jääskeläinen, suomalais-puolalainen dokumenttiohjaaja
 Kira Kener, yhdysvaltalainen pornonäyttelijä
 Kiira Korpi, suomalainen taitoluistelija
 Kira Kruuti, suomalainen pikajuoksija
 Kyra Kyrklund, suomalainen kouluratsastaja
 Kira Kytölä, suomalainen kolmiloikkaaja
 Kira Miró, espanjalainen näyttelijä
 Kira Muratova, ukrainalainen elokuvaohjaaja, käsikirjoittaja ja näyttelijä
 Kira Marie Peter-Hansen, tanskalainen poliitikko ja europarlamentaarikko
 Kyra Pharao, saksalainen laulaja
 Kira Poutanen, Ranskassa asuva suomalainen kirjailija ja näyttelijä
 Kyra Sedgwick, yhdysvaltalainen näyttelijä
 Kiira Väänänen, suomalainen moukarinheittäjä
 Kira Weidle, saksalainen alppihiihtäjä
 Kiira Yrjänen, suomalainen jääkiekkoilija

Kuvitteellisia Kiiroja, Kiroja ja Kyroja
 Kira, hahmo Mortal Kombat -tappelupelisarjassa
 Kira, Olivia Newton-Johnin esittämä roolihahmo elokuvassa Xanadu
 Light Yagami, kutsumanimeltään Kira, hahmo japanilaisessa manga-, anime- ja elokuvasarjassa Death Note
 Kyra, Rhona Mitran roolihahmo elokuvassa Beowulf (1999)
 Kyra Collins, Mischa Bartonin roolihahmo elokuvassa Kuudes aisti (1999)
 Kiira Lahtinen, helikopterilentäjä tv-sarjassa Salatut elämät
 Kira Nerys, Nana Visitorin esittämä majuri televisiosarjassa Star Trek: Deep Space Nine
 Kira Yamato, hahmo animesarjassa Mobile Suit Gundam Seed
 Takuto Kira, hahmo anime- ja mangasarjassa Full Moon wo sagashite

Lähteet

Etunimet
Nadare joseki

Nadare joseki on yksi gon tunnetuimmista josekeista. Nadare tarkoittaa kirjaimellisesti lumivyöryä. Nadare on yksi tutkituimmista josekeista ja taisha josekin jälkeen nadaren arvellaan olevan monimutkaisin tunnettu joseki.

Lähteet 
 Sensei's Library: Avalanche
Go
Anna Abreu (albumi)

Anna Abreu on Anna Abreun 22. elokuuta 2007 julkaistu esikoisalbumi. Albumia myytiin heti ilmestymispäivänään yli 25 000 kappaletta, joka oikeutti kultalevyyn. 27. elokuuta 2007 levyn tiedotettiin ylittäneen jo platinalevyrajan, kun sitä oli myyty yli 30 000 kappaletta. Yhteensä levyä on myyty yli 86 000 kappaletta.

Suomen virallisella albumilistalla albumi nousi heti julkaisuviikollaan listan kärkeen. Yhteensä se oli albumilistalla 38 viikkoa ja vielä 20 viikkoa mid-pricelistalla.

Albumi toi Abreulle viisi Emma-ehdokkuutta vuonna 2008. Ehdokkuuksista Abreu voitti vuoden naissolistin palkinnon.

Kappaleet

Singlet 
 Albumin ensimmäinen single "End of Love" julkaistiin 30. heinäkuuta 2007 ja siitä muodostui pian yksi loppukesän 2007 suosituimmista kappaleista. Kappaleen on säveltänyt ja sanoittanut Teemu Brunila.
 Toisena singlenä julkaistiin hieman ensimmäistä singleä nopeatempoisempi kappale, "Ivory Tower". Single julkaistiin 15. lokakuuta 2007. Kappale menestyi myös hyvin, se nousi myyntilistojen kärkisijoille ja se oli parhaimmillaan radioiden soitetuin kappale.
 Kolmantena singlenä julkaistiin albumin avausraita "Are You Ready", joka on coverversio australialaisen Shakaya -duon kappaleesta. Single julkaistiin 21. tammikuuta 2008, mutta kappaleesta ei muodustunut kahden edellisen singlen tavoin listahittiä.

Lähteet

Aiheesta muualla 
 Anna Abreu Discogsissa 

Vuoden 2007 esikoisalbumit
Anna Abreun albumit
Lamu (saari)

Lamu on saari Lamun saaristossa Kenian rannikolla. Se on 18 kilometriä pitkä ja 8 kilometriä leveä. Saarella sijaitseva Lamun kaupungin vanhakaupunki kuuluu Unescon maailmanperintöluetteloon.

Maantiede

Lamu sijaitsee Kenian rannikolla Itä-Afrikassa noin 240 kilometriä Mombasan kaupungista koilliseen.

Lamun kaupungin lisäksi saarella on kolme kylää:
Shela: kylä noin kolme kilometriä Lamusta. Shela on nykyisin saaren matkailuelinkeinon keskus. Shelassa on 12 kilometriä pitkä hiekkaranta.
Matondoni: kylä tunnetaan dhowien rakennuspaikkana
Kipungani: kylä saaren lounaisrannalla

Historia
Lamun saaristo mainitaan mahdollisesti antiikin kreikkalaisessa teoksessa Periplus Maris Erythraei nimellä Pyralae-saaret. Saarien sanottiin olevan egyptiläisten ja arabikauppiaiden tukikohta. Varhaisimmat arkeologiset todisteen vakinaisesta asutuksesta paikalta ovat kuitenkin vasta 1200-luvulta ja ensimmäiset luotettavat historialliset lähteet ovat 1400-luvulta.

1500-luvulta lähtien Lamu vaihtoi hallitsijaa useampaan otteeseen. Vuosien 1506 ja 1698 välillä sitä hallitsivat portugalilaiset. Vuonna 1585 sitä hallitsi hetken aikaa turkkilainenemiiri Ali Bei, jonka portugalilaiset syrjäyttivät kuitenkin jo vuonna 1587. Omanin vallattua Mombasan vuonna 1698 myös Lamu oli muodollisesti heidän alaisuudessaan. Todellisuudessa omanilainen hallinto saapui kuitenkin vasta 1800-luvun alussa. Lamusta tuli tärkeä norsunluun ja orjien kauppapaikka.

Lamun merkitys alkoi hiljalleen vähetä, kun Mombasan satama on kasvanut.

Väestö
Lamun saarella puhutaan swahilin kielen kiamun (kiAmu) murretta, jota puhutaan myös osissa läheistä mantereen rannikkoa.

Lähteet 

Kenian saaret
Wintersun (albumi)

Wintersun on metalliyhtye Wintersunin ensimmäinen studioalbumi. Siitä on julkaistu kolme versiota: alkuperäinen eurooppalaisjulkaisu, kolme bonuskappaletta sisältävä Japanissa julkaistu versio ja bonus-DVDn sisältävä Wintersun – Tour edition. Albumin kannet ovat Kristian Wåhlinin (aka. Necrolord) suunnittelemat ja maalaamat.

Kappaleet

 Huom.
Albumin kannen kappaleluettelossa "Starchildin" viittä osaa ei ole eroteltu, mutta kansivihkossa kappale on jaoteltu mainittuihin osiin.

Wintersun: Special Tour Edition
Digipak, jossa alkuperäinen levy sekä live-DVD (Tour edition, Live at Summer Breeze 2005).

Levy 1 (sama kuin Wintersun)

Kokoonpano
Jari Mäenpää – laulu, kitara, basso, koskettimet
Kai Hahto – rummut

Lähteet

Aiheesta muualla
 Wintersunin virallinen sivusto
 Wintersun Discogsissa 
  

Vuoden 2004 esikoisalbumit
Wintersunin albumit